recursal/SuperWikiNEXT-32B huggingface dataset:
ஒட்டாவாவில் நாடாளுமன்றக் குன்றின் மேற்கிலுள்ள கனடாவின் உச்சநீதி மன்றம்
**கனடாவின் அரசியல் அமைப்பு** (*Constitution of Canada*) கனடாவின் மீயுயர் சட்டமாகும்; நாட்டின் வரையறுக்கப்பட்ட ஆளும் மன்றத்தின் இயற்றுச் சட்டங்களையும் வரையறுக்கபடாத வழமைகளையும் அரசியல் வழக்கங்களையும் ஒன்றிணைத்த அரசியலமைப்புச் சட்டம் ஆகும். மாக்னா கார்ட்டாவை அடித்தளமாகக் கொண்ட இதுவே உலகின் மிகவும் பழைமையான, செயற்பாட்டில் உள்ள அரசியலமைப்புச் சட்டமாகும். இந்தச் சட்டம் கனடிய அரசு, கனடாக் குடிமக்களின் குடிசார் மற்றும் அரசியல் உரிமைகள் மற்றும் கனடாவில் வாழ்வோரின் உரிமைகளை வரையறுக்கின்றது. கனடாவின் அரசியலமைப்புச் சட்டம் அரசியலமைப்பை விளக்குவதுடன் அதன் செயற்பாட்டை விவரிக்கின்றது. கனடாவின் அரசியலமைப்பு சட்டம் அதன் மத்திய மாகாண அரசுகளின் அதிகாரங்களையும் கடமைகளையும் வரயறைசெய்து, சட்ட உருவாக்க வழிமுறைகளையும் விவரிக்கின்றது. மாகாண அரசுகள் உள்ளூர் அரசுகளின் அதிகாரங்களையும் கடமைகளையும் வரையறைசெய்கின்றன. அரசுகள் தகுந்த வழிமுறைகளுக்கமைய சட்டங்களை உருவாக்கி அமுல்படுத்துகின்றன.

கனடாவின் அரசியலமைப்பின் அங்கங்களை அரசியலமைப்புச் சட்டம் 1982, உபபிரிவு 52(2) விவரிக்கிறது; இதன்படி கனடாச் சட்டம், 1982, அட்டவணையிலுள்ள அனைத்துச் சட்டங்களும் குறிப்பாணைகளும் அரசியலமைப்புச் சட்டம் 1867இல் (முன்னாளைய பிரித்தானிய வட அமெரிக்கச் சட்டம், 1867) உள்ளதும், இவற்றிற்கான ஏதேனும் திருத்தங்களும் அடங்கும். கனடாவின் உச்சநீதி மன்றம் இந்தப் பட்டியல் முழுமையானதல்ல என்றும் கூட்டமைப்பு உருவானதிற்கு முன்பிருந்த சட்டங்களும் எழுதப்படாத அங்கங்களையும் உள்ளடக்கியது என்றும் கூறியுள்ளது.

கனடாவின் நீதிமன்றயமைப்பு சட்டங்களை புரிந்து அமலாக்குவதில் முக்கிய பங்கு வகிக்கின்றது. அரசியல் அமைப்பு சட்டத்தை மீறும் சட்டங்களை செல்லுபடியாகாமல் செய்யும் அதிகாரம் நீதியமைப்புக்கு உண்டு. கனடாவின் உச்ச நீதி மன்றமே சட்ட கட்டமைப்பின் அதி உயர் அதிகாரம் கொண்டது.

மேற்சான்றுகள்
-------------

1. ↑  Tidridge, Nathan (2010), *Canada's Constitutional Monarchy: An Introduction to Our Form of Government*, Toronto: Dundurn Press, p. 54, ISBN 9781459700840
2. ↑  *New Brunswick Broadcasting Co. v. Nova Scotia* [1993] 1 S.C.R. 319

வெளி இணைப்புகள்
---------------

விக்கிமீடியா பொதுவகத்தில்,  
 ***கனடிய அரசியலமைப்பு***   
என்பதின் ஊடகங்கள் உள்ளன. 

* Guide to Making Federal Acts and Regulations பரணிடப்பட்டது 2004-10-12 at the வந்தவழி இயந்திரம்
* Full text of the Constitution
* Canada in the Making – a comprehensive history of the Canadian Constitution with digitized primary sources.
* Fundamental Freedoms: The Charter of Rights and Freedoms – Charter of Rights and Freedoms website with video, audio and the Charter in over 20 languages
* Meech Lake Accord, 1987
* Charlottetown Accord, 1992
* Results of Referendum on the Charlottetown Accord, 1992
* CBC Digital Archives – Charting the Future: Canada's New Constitution
* CBC Digital Archives – Canada's Constitutional Debate: What Makes a Nation?
* OriginalDocuments.ca பரணிடப்பட்டது 2014-04-27 at the வந்தவழி இயந்திரம்
**வெள்ளை வால் கழுகு வானூர்தி விபத்து** (*Havørn Accident*) (*நோர்வே மொழி:Havørn-ulykken*) ஒரு வானூர்தி விபத்தாகிய இது, 1936 ஆம் ஆண்டு, சூன் 16 இல், "ஜங்கர்ஸ் யூ 52" (*Junkers Ju 52*) வகையை சார்ந்த வானூர்தி ஒன்று நோர்வேயின் ஒரு மூடுபனி மலைப் பகுதியில் விழுந்து நொறுங்கியது. 'நோர்வேஜியன் ஏர்லைன்ஸ்' (*Norwegian Air Lines*) (பதிவு எண்:LN-DAE) நிறுவனம் இயக்கிய இவ்வானூர்தி, நோர்வேயின் இரண்டாவது பெரிய நகரமான பேர்கன் நகரிலிருந்து 'திரோம்சோ' (*Tromsø*) நகருக்கு தொடர்ப் போக்குவரத்து சேவையை வழங்கிவந்தது.

நிகழ்விடம்
----------

விபத்து நிகழ்ந்த 'லிகெச்டேன்' பகுதி
ஐரோப்பாவின் ஸ்கன்டிநேவிய தீபகற்பத்தின் மேற்குப்பகுதியில் அமைந்துள்ள நோர்வே நாட்டில் "சோகன் ஒக் பிஜோர்டனே" (*Sogn og Fjordane*) எனும் நகராட்சிக்கு உட்பட்ட "லிகெச்டேன்" (*Lihesten*) பிராந்தியத்தில் உள்ள, கைலீஸ்டத் (*Hyllestad*) கிராமத்திலிருந்து கிழக்கே சுமார் 5 கிலோமீட்டர் (3.1 மைல்) தொலைவில் அமைந்துள்ள மூடுபனி மலைப் பகுதியில் இவ்விபத்து நிகழ்ந்துள்ளது.

உயிரிழப்புகள்
-------------

நோர்வேயின், முதல் அபாயகரமான போக்குவரத்து வானூர்தி விபத்தாக கருதப்படும் இவ்விபத்து, விமானிகள் இணையாகத் திட்டமிட்டுப் பறக்க தவறியதால், கிழக்கில் மேலும் 15-முதல் 20 கிலோமீட்டர் (9.3 12.4 மைல் வரை) பறக்க உடனடியாக நிலப்பரப்புக்கு கட்டுப்படுத்தப்பட்ட (*controlled flight into terrain (CFIT*) இந்த வானூர்தி விபத்தில், சேவைப் பணியாளர்கள் நால்வரும், பயணிகள் மூவரும், மொத்தமாக 7 பேர்கள் (பயணித்த அனைவரும்) பலியாயினர்.

உசாத்துணை
---------

1. ↑  "Accident description". aviation-safety.net (ஆங்கிலம்) - 1996–2016. 2016-08-31 அன்று பார்க்கப்பட்டது.
2. ↑  "Tag Archives: Havørn Accident". travelmuch.net (ஆங்கிலம்). SEP 8 2015. 2016-09-02 அன்று பார்க்கப்பட்டது. Check date values in: `|date=` (உதவி)
[*தொடர்பிழந்த இணைப்பு*]
3. ↑  "ACCIDENT DETAILS". www.planecrashinfo.com (ஆங்கிலம்). 2016. 2016-09-02 அன்று பார்க்கப்பட்டது.
{{Infobox cricketer
| playername = இசி வெஸ்ட்புரி
| image = IzzyWestburyCricketPortrait.jpg
| country = Netherlands
| teamcountry = நெதர்லாந்து
| fullname = இசி வெஸ்ட்புரி
| living = true
| dayofbirth = 8
| monthofbirth = 03
| yearofbirth = 1990
| placeofbirth = 
| countryofbirth = இங்கிலாந்து
| batting = வலதுகை துடுப்பாட்டம் 
| bowling = வலதுகை மிதவேகப் பந்துவீச்சு

| international = true
| oneodi = true
| odidebutdate = ஆகத்து 19 
| odidebutyear = 2005
| odidebutagainst = அயர்லாந்து
| odicap = 
| lastodidate = 
| lastodiyear = 
| lastodiagainst = 
| odishirt =

| club1 = 
| year1 =

| columns = 3
| column1 = ஒ.நா 
| matches1 = 1
| runs1 = 0
| bat avg1 = 0.00
| 100s/50s1 = 0/0
| top score1 = 0
| deliveries1 = 60
| wickets1 = 0
| bowl avg1 = –
| fivefor1 = 0
| tenfor1 = n/a
| best bowling1 = 0/58
| catches/stumpings1 = 1/–
| column2 = ஏ-தர 
| matches2 = 24
| runs2 = 194
| bat avg2 = 12.12
| 100s/50s2 = 0/0
| top score2 = 38
| deliveries2 = 820
| wickets2 = 22
| bowl avg2 = 24.63
| fivefor2 = 1
| tenfor2 = n/a
| best bowling2 = 5/20
| catches/stumpings2 = 7/–
| column3 = [[பெண்கள் இருபது20 துடுப்பாட்டம்|இ -20 ]] 
| matches3 = 5
| runs3 = 31
| bat avg3 = 10.33
| 100s/50s3 = 0/0
| top score3 = 28
| deliveries3 = 72
| wickets3 = 3
| bowl avg3 = 20.66
| fivefor3 = 0
| tenfor3 = n/a
| best bowling3 = 1/11
| catches/stumpings3 = 2/–

| date =ஆகத்து 9 
| year = 2010
| source =  CricketArchive
}}
**இசி வெஸ்ட்புரி** (*Izzy Westbury*, பிறப்பு: மார்ச்சு 8 1990), நெதர்லாந்து பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 1 பெண்கள் ஒருநாள் பன்னாட்டுத் துடுப்பாட்டப் போட்டியிலும், 5 பெண்கள் இருபது20 துடுப்பாட்டப் போட்டிகளிலும் கலந்து கொண்டுள்ளார். 2005 ல், நெதர்லாந்து பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
**சாத்கபர்** (Saat Kabar) என்பது கர்நாடக மாநிலம், பிஜப்பூரில் அமைந்துள்ள ஒரு சுற்றுலா தளம் ஆகும். இங்குதான் அப்சல் கான் மற்றும் அவரின் அறுபது (60) மனைவிகளின் கல்லறைகள் அமைந்துள்ளன. இந்தக் கல்லறைகள் குறித்து நிலவும் கதை பின்வறுமாறு மாராத்திய மன்னர் சத்ரபதி சிவாஜியின் மீது அப்சல் கான் போர் தொடுத்ததே இக்கல்லறை அமைய காரணம். சோதிடத்தின் மீது மிகுந்த நம்பிக்கை கொண்ட அப்சல் கான் தமது தலைமை சோதிடரை அழைத்து சிவாஜியின் மீது போர் தொடுத்தால் போரில் வெற்றி பெற முடியுமா என வினவினான். அதற்கு தலைமை சோதிடர், சிவாஜி மீது போர் தொடுத்தல் போரில் நிச்சயம் நீ கொல்லப்படுவாய் என கூறினார். இதைக்கேட்டு மனமுடைந்த அப்சல் கான் ஒரு வேளை தாம் போரில் தோற்று உயிரிழந்தால் தம் அறுபது மனைவிகளும் வேறு ஒருவரை திருமணம் செய்து கொள்வார்கள் என பயந்தான். அதனால் தம் அறுபது மனைவிகளையும் ஒரே இடத்தில் கூடச் செய்து தமது படை வீரர்களை விட்டு கொல்ல முடிவு செய்தான். அவர்களில் இருவர் தப்பிவிட அவர்களையும் தேடி கண்டுபிடித்து கொலை செய்தான். பிறகு அறுபது சடலங்களும் உள்ளதா என உறுதி செய்து கொண்டு போருக்கு புறப்பட்டான். போரில் சோதிடர் கூறியபடியே அப்சல் கான் சிவாஜியால் புலி நகத்தால் கிழித்துக் கொல்லப்பட்டான்.

மேற்கோள்கள்
-----------

1. ↑  "http://www.vijapuraonline.in/city-guide/saat-kabar-in-bijapur". vijapuraonline.in. 2016-10-30 அன்று மூலம் பரணிடப்பட்டது. 9 அக்டோபர் 2017 அன்று பார்க்கப்பட்டது. External link in `|title=` (உதவி)
**மரு. என். எஸ். கனிமொழி** என்கிற **கனிமொழி என்.வி.என்.சோமு**(Kanimozhi NVN Somu) ஒரு தமிழக அரசியல்வாதியும், கல்விப்பயிற்சியால் மருத்துவரும், ஆவார்.

பிறப்பும் கல்வியும்
-------------------

கனிமொழி அவர்களின் தந்தை என். வி. என். சோமு ஒரு முன்னாள் திமுக நாடாளுமன்ற உறுப்பினர். கனிமொழி 1998 ஆம் ஆண்டு கீழ்பாக்கம் மருத்துவக் கல்லூரியில் எம்பிபிஎஸ் மற்றும் 2003 ஆம் ஆண்டு ஸ்ரீ ராமச்சந்திரா மருத்துவக் கல்லூரி மற்றும் ஆராய்ச்சி நிறுவனத்தில் முதுநிலை அறுவை சிகிச்சை (மகப்பேறியல் மற்றும் மகளிர் மருத்துவம்) படித்துள்ளார்.

தொழில்
------

கனிமொழி கோபாலபுரத்தில் அமைந்துள்ள தாய்மை மகளிர் மருத்துவமனை மற்றும் டே கேர் அறுவை சிகிச்சை மையத்தின் நிறுவனர் ஆவார், மேலும் அப்பல்லோ ஃபர்ஸ்ட் மெட் மருத்துவமனைகள், அப்பல்லோ கிராடில், மதர்ஹூட் மருத்துவமனைகள் மற்றும் எம்ஜிஎம் ஹெல்த்கேர் ஆகியவற்றில் பகுதி நேர ஆலோசகராக இருந்து வருகிறார்.

அரசியல்
-------

தி.மு.க வின் மாநில மருத்துவ பிரிவு செயலாளர் மற்றும் கட்சியின் செய்தி தொடர்பாளராக உள்ள கனிமொழி 2011 ல் நடைப்பெற்ற தமிழக சட்டசபை தேர்ந்தலில் மாதவரம் ,சட்டமன்றத் தொகுதியிலும், 2016 ல் தியாகராய நகர் சட்டமன்றத் தொகுதியில் போட்டியிட்டார். 24 அக்டோபர் 2021 இல் மாநிலங்களவை உறுப்பினராக திராவிட முன்னேற்றக் கழகத்தின் மூலம் தேர்ந்தெடுக்கப்பட்டார்.

குடும்பம்
---------

கனிமொழிக்கு சிவசுப்ரமணியன் என்ற கணவரும், சோமு விக்ரம் என்ற மகனும், வேதிகா மஹாலட்சுமி என்ற மகளும் உள்ளனர்.

மேற்கோள்கள்
-----------

1. ↑   போட்டியின்றி ராஜ்ய சபாவுக்கு தேர்வாகும் திமுக வேட்பாளர்கள்.
2. ↑  "Stalin chooses Kanimozhi NVN Somu, KRN Rajesh Kumar as DMK candidates for Rajya Sabha bypolls". Dtnext. 14 September 2021. 14 செப்டம்பர் 2021 அன்று மூலம் பரணிடப்பட்டது. 14 September 2021 அன்று பார்க்கப்பட்டது.
3. ↑  "Dr Kanimozhi NVN Somu". MGM Healthcare. 14 செப்டம்பர் 2021 அன்று மூலம் பரணிடப்பட்டது. 14 September 2021 அன்று பார்க்கப்பட்டது.
4. ↑  "DMK fields Kanimozhi Somu and Rajeshkumar for Rajya Sabha bypolls". The Hindu. 14 September 2021. 14 September 2021 அன்று பார்க்கப்பட்டது.
5. ↑  "DMK announces Kanimozhi Somu and KRN Rajeshkumar as candidates to Rajya Sabha". The NewsMinute. 14 September 2021. 14 September 2021 அன்று பார்க்கப்பட்டது.
6. ↑  "DMK announces candidates for Rajya Sabha bypolls in Tamil Nadu". *Shanmughasundaram J*. 14 September 2021. 14 September 2021 அன்று பார்க்கப்பட்டது.
7. ↑  "TN Assembly polls: Know your candidates". Deccan Chronicle. 21 April 2016. 14 September 2021 அன்று பார்க்கப்பட்டது.
8. ↑  "Kanimozhi's 'Dharmika commitment' to T Nagar". Deccan Chronicle. 9 May 2016. 14 September 2021 அன்று பார்க்கப்பட்டது.
9. ↑   குடும்பம்
**நைலாடி சிவராம இலட்சுமிநாராயண் பட்டா** (Nailady Shivarama Lakshminarayan Bhatta) (29 அக்டோபர் 1936 - 6 மார்ச் 2021) சிவமோகா மாவட்டத்தைச் சேர்ந்த கன்னடக் கவிஞர் ஆவார். இவருக்கு 1974 இல் கர்நாடக சாகித்திய அகாதமி விருது வழங்கப்பட்டது.

தொழில்
------

கல்வியாளராக
தனது முதுகலையை மைசூரிலுள்ள மகாராஜா கல்லூரியிலும், பெங்களூர்ப் பல்கலைக்கழகத்தில் தனது முனைவர் பட்டம் பெற்ற பின்னர், பெங்களூரில் உள்ள ஆச்சார்யா பாட சாலையில், கன்னட இலக்கிய ஆசிரியராக சிலகாலம் பணியாற்றினார். பின்னர், பெங்களூரு பல்கலைக்கழகத்தில் சேர்ந்து பேராசிரியராகவும், தலைவராகவும் பணியாற்றினார். பல்கலைக்கழகத்திலிருந்து ஓய்வு பெறுவதற்கு முன்னர் கலைக் கல்லூரியின் தலைவராக (1990) 20 ஆண்டுகளுக்கும் மேலாக பணியாற்றினார்.

கவிஞராக
1970களின் முற்பகுதியில் இவரது ஆரம்பகால படைப்பான *ஹொரலு தாரியல்லி காவ்யா* (வேடிக்கையான சாலையில் கவிதை]] சாகித்திய அகாதமி விருது|சாகித்திய அகதாமி விருதைப்]] பெற்றுத் தந்தது. மேலும், இவரை இலக்கிய உலகிற்கு அறிமுகப்படுத்தியது. இவர், வில்லியம் சேக்சுபியரின் 50 கவிதைகளையும், எலியட்டின் கவிதைகளையும், கவிஞர் யீட்ஸின் படைப்புகளையும் கன்னட மொழியில் மொழிபெயர்த்துள்ளார். 2007 ஆம் ஆண்டில் பெற்ற மாஸ்தி வெங்கடேச ஐயங்கார்  விருது உட்பட நவீன கன்னட கவிதை மற்றும் இலக்கிய விமர்சனங்களுக்கு தான் அளித்த பங்களிப்புக்காக ஏராளமான விருதுகளையும் கௌரவங்களையும் பெற்றார். சிசுநாள செரிப்பின் படைப்புகளை பிரபலப்படுத்துவது தொடர்பான இவரது முயற்சி கன்னட பாவகீத இயக்கத்தில் ஒரு மறுமலர்ச்சிக்கு வழிவகுத்தது.

கன்னட மொழியை மக்கள் அதிகம் அணுகக்கூடிய வகையில் "கன்னடத்தில் வாசிப்புகள்" என்ற இவரது படைப்பு கன்னடத்தில் இதுவரை எழுதப்பட்ட பிரபலமான புத்தகங்களில் ஒன்றாகும். இவரது சமீபத்திய படைப்பான, "சமாக்ர கன்னட சாகித்திய சரித்திரே" (கன்னட இலக்கியத்தின் ஒரு விரிவான வரலாறு) 2014 ஆம் ஆண்டின் தொடக்கத்தில் வெளியிடப்பட்டது.

இறப்பு
------

வயது தொடர்பான வியாதிகளால் பட்டா 2021 மார்ச் 6 அன்று பெங்களூருவில் தனது 84 வயதில் இறந்தார். 

1. ↑  "Masti Award". 2012-11-07 அன்று மூலம் பரணிடப்பட்டது. 2021-03-07 அன்று பார்க்கப்பட்டது. Unknown parameter `|=` ignored (உதவி)
2. ↑  "Kannada poet Lakshminarayana Bhatta passes away". *The Hindu*. 6 March 2021. .
**நாற்பண்புகள்** அல்லது **நாற்குணங்கள்** என்பவை ஆண், பெண் இருபாலாருக்கும், அவரவர் இயல்புகளுக்கு ஏற்றவாறு இயற்பண்புகளாய் அமைந்திருக்க வேண்டிய பண்புகளாக மரபுவாதிகளால் வகுத்துக் கூறப்பட்ட பண்புகளாகும்.

ஆண்களுக்குரிய நாற்பண்புகள்
--------------------------

### அறிவு

அறிவு என்பது எந்தப் பொருளானாலும் அந்தப்பொருளிடத்திலே அமைந்து அந்த உண்மைத் தன்மையை உணர்வது அறிவு ஆகும்.

### நிறை

நிறை என்பது தன்னிடம் காக்க வேண்டியனவற்றைக் காத்துப் போக்க வேண்டியவற்றைப் போக்கி நடக்கும் நடத்தை என்று பொருள்.

### ஓர்ப்பு

ஓர்ப்பு என்பது ஒரு பொருளை ஆராய்ந்து உணர்தல் என்பதாகும்

### கடைப்பிடி

கடைப்பிடி என்பது கொண்ட பொருள் மறவாமை என்று விளக்குகிறது. அதாவது "நன்றென அறிந்த பொருளை மறவாமை"; ஆத்திசூடியும் "நன்மை கடைப்பிடி" என்கிறது.

பெண்களுக்குரிய நாற்பண்புகள்
---------------------------

பெண்களுக்குரியதென மரபுவாதிகளால் வகுத்துக் கூறப்பட்ட அகப்பண்புகள் அச்சம், மடம், நாணம், பயிர்ப்பு என்ற நான்கு பண்புகளாகும். முற்போக்குச் சிந்தனைவாதிகளும் பெண்ணிலைச் சிந்தனையாளர்களும் நாற்பண்புகள் குறித்த விபரிப்புகளை அடக்குமுறையின் வடிவம் என மறுதலித்து வருகிறார்கள்.

### அச்சம்

அச்சம் என்பது வரவிருக்கும் அபாயம் குறித்து ஏற்படும் மன நடுக்கம் எனப் பொருள்படும். பய உணர்வு என்று கருதப்படும்.

### மடம்

மடம் இது மடமை எனவும் கூறப்படும். அறிந்தவொரு விடயத்தைக் கூட அறியாதவர் போல சபையில் எடுத்துக்கூறாதத் தன்மை என இது விளக்கப்படுகிறது.

### நாணம்

நாணம் என்பது வெட்கப்படுவது எனப் பொருள் கொள்ளப்படும்.

### பயிர்ப்பு

தாய், தந்தை தவிர்த்து வேற்று நபர் உடல் பரிசம் பட்டதும் ஏற்படும் கூச்ச உணர்வு என இது விளக்கப்படுகிறது.

மேற்கோள்கள்
-----------
**கானோ வானூர்தி விபத்து**(*Kano Air Disaster*) 1973 சனவரி 22,ம் திகதி போயிங் 707-3D3C வகை வானூர்தி நைசீரியா வின் கானோ பன்னாட்டு விமான நிலையத்தில், தரையிறங்க முயன்றபோது மோசமான காலநிலையால் பற்சக்கரம்(*Gear*) பொறிவடைந்து விபத்துக்குள்ளானதில், 176 பேர் கொல்லப்பட்டனர் 26 பேர் காயங்களுடன் உயிர்தப்பினர். இப்பயணத்தின்போது 193 பயணிகள் மற்றும் 9 சிப்பந்திகள் இருந்ததாக மூலத்தகவல் உள்ளது. இது நைசீரியாவின் மிக மோசமான ஆகாயமார்க பேரிடரென்பது குறிப்பிடத்தக்கது.

வானூர்தி
--------

அலியா(*Alia*) என்ற நிறுவனம்,குத்தகை முறையில் இயக்கிவந்த போயிங் 707 வகை வானூர்தி நைசீரியா ஏர்வேசுக்கு சொந்தமானதாகும். சம்பவத்தன்று சவுதி அரேபியா செட்டாவிலிருந்து,(*Jeddah*) நைசீரியாவின் லாகோசு நோக்கி, இசுலாம் புனிதப்பயணிகளை அழைத்துக்கொண்டு திரும்பிக்கொண்டிருந்த நேரத்தில் மோசமான வானிலை நிலவி பலத்த காற்று வீசத்தொடங்கியதால், விமான குழுவினர் கானோ விமான தளத்தை நோக்கி திருப்ப முடிவுசெய்ததாக தெரிகிறது. போயிங் 707 வானூர்தி தரையிறக்க முற்பட்டபோது வலதுபக்க இறங்கமைப்பு கால் சரிந்து ஓடுபாதையில் 180° பாகை (degree) திரும்பி சறுக்கி தீப்பிடித்து.

மேற்கோள்கள்
-----------

1. ↑  Involving Commercial Passenger Airlines 1920-2011 -Last updated: July 2011
2. ↑  "- நாள்: திங்கள்-சனவரி 22-1973-நேரம்: ca 09:30". 2013-05-27 அன்று மூலம் பரணிடப்பட்டது. 2015-10-03 அன்று பார்க்கப்பட்டது. horizontal tab character in `|title=` at position 9 (உதவி)
3. ↑  போயிங்-707 கானோ விபத்து-சனவரி 22-1973

உப இணைப்புகள்
-------------

* »1973 விமான விபத்து பட்டியல் பரணிடப்பட்டது 2015-07-05 at the வந்தவழி இயந்திரம்
* January 22nd in Aviation History-ON THIS DAY IN AVIATION HISTORY January 22, 2014
**1983–84 சந்தோசு கோப்பை** (*1983–84 Santosh Trophy*) கால்பந்தாட்ட போட்டியானது 40 ஆவது ஆண்டாக நடைபெற்ற போட்டியாகும். சந்தோசு கோப்பை போட்டி இந்தியாவில் கால்பந்தாட்டத்திற்காக மாநிலங்களுக்கிடையில் நடத்தப்படும் முக்கியமான போட்டியாகும். 1984 ஆம் ஆண்டு தமிழ்நாட்டின் தலைநகரமான சென்னையில் இப்போட்டி நடைபெற்றது. இறுதிப் போட்டியில் பஞ்சாப் அணியை 1-0 என்ற புள்ளிகள் கணக்கில் வீழ்த்தி கோவா அணி இரண்டாவது முறையாக இக்கோப்பையை வென்றது.  கோவா அணியைச் சேர்ந்த அர்னால்டு ரோத்ரிகியூசு போட்டியின் சிறந்த முன்கள வீர்ராகத் தேர்ந்தெடுக்கப்பட்டார். இதே அணியைச் சேர்ந்த கெமிலோ கொன்சல்வெசு போட்டியின் சிறந்த கால்பந்தாட்ட வீர்ர் என்ற சிறப்பைப் பெற்றார்.  இலக்குக் காவலர் பிரமானந்து சங்வாக்கர் கோவா அணியின் தலைவராக இருந்தார். இறுதிப் போட்டியில் எதிரணியை புள்ளிகள் எதுவும் எடுக்கவிடாமல் இவர் இறுதி ஆட்டத்தை முடித்தார்.

மேற்கோள்கள்
-----------

1. ↑  Sengupta, Somnath (27 April 2014). "Legends Of Indian Football : Brahmanand Sankhwalkar". *thehardtackle.com*. 2014-04-30 அன்று மூலதளத்திலிருந்து பரணிடப்பட்டது எடுக்கப்பட்டது. 12 July 2018 அன்று பார்க்கப்பட்டது.
2. ↑  "Football: Teamwork gives Goa the Santosh Trophy". *India Today* (ஆங்கிலம்). 12 July 2018 அன்று மூலம் பரணிடப்பட்டது. 12 July 2018 அன்று பார்க்கப்பட்டது.
3. ↑  Chandran, M. R. Praveen (18 March 2017). "'Standard of football in national c'ship falling', feels former goalkeeper Brahamanand Sankhwalkar". *Sportstarlive* (ஆங்கிலம்). Sportstar. 12 July 2018 அன்று மூலம் பரணிடப்பட்டது. 12 July 2018 அன்று பார்க்கப்பட்டது.
ஒரு இந்தியச் சிற்றூர்
**சிற்றூர்** (*hamlet*) என்பது ஒரு சிறிய ஊரைக் குறிக்கும். இது ஒரு ஊர் (*village*) என்று சொல்லக்கூடிய அளவுக்குப் பெரிதாக இராத ஒரு நாட்டுப்புறக் குடியிருப்பு ஆகும். இது நகரம் (*town*) மற்றும் மாநகரம் (*city*) அல்லது பட்டினத்தை விட மிகவும் சிறியது. இவை பொதுவாக வேளாண்மை, சுரங்கத் தொழில், மீன்பிடித் தொழில் போன்ற ஒற்றைப் பொருளாதார நடவடிக்கையை அடிப்படையாகக் கொண்டு அமைந்திருக்கும்.

வரைவிலக்கணம்
------------

சிற்றூர் என்பதற்கு உலகம் தழுவிய பொதுவான வரைவிலக்கணம் எதுவும் கிடையாது. மேற்கு ஐரோப்பிய நாடுகளில், தமக்கெனத் தேவாலயம் ஒன்றைக் கொண்டிருக்கக்கூடிய அளவுக்கு வளர்ச்சியடையாத குடியிருப்புக்கள் சிற்றூர்கள் எனப்பட்டன. சிறப்பாக, ஐக்கிய இராச்சியத்தில், தமக்கெனத் தனியான கிறித்தவக் கோயில்பற்றுப் பிரிவைக் கொண்டிராமல் இன்னொரு ஊரின் கோயில்பற்றுப் பிரிவில் அடங்கும் குடியிருப்புக்களைச் சிற்றூர் என்றனர்.

வேறுபடுத்தும் வழிமுறைகள்
------------------------

சுவிட்சர்லாந்திலுள்ள ஆபர்வில் என்னும் ஒரு சிற்றூர்
சிற்றூர்களையும், ஊர்களையும் வேறுபடுத்துவதற்குப் பல வழிமுறைகள் பயன்படுத்தப்படுவது உண்டு. இவற்றுள்:

1. குடியிருப்பின் அளவு,
2. செயற்பாடு,
3. தங்கியிருக்கும் தன்மை.

என்பவற்றை அடிப்படையாகக் கொண்டு வேறுபடுத்துதல் முக்கியமானவை.

அளவின் அடிப்படையில் வேறுபாடு காண்பதும் நாட்டுக்கு நாடும், காலத்துக்குக் காலமும் வேறுபடக்கூடும். செருமனியில் மூன்று தொடக்கம் 20 வரையான வீடுகளைக் கொண்ட குடியிருப்பு வழமையாகச் சிற்றூர் என அழைக்கப்பட்டது. பழைய காலங்களில், ஊர்களுக்கும், சிற்றூர்களுக்கும் இடையே செயற்பாட்டு அடிப்படையில் தெளிவான வேறுபாடுகள் காணப்பட்டன. சிற்றூர்களில் ஊர்களில் காணப்படுவது போன்று தொழிற்பிரிவுகள் இருப்பதில்லை. தச்சர், கொல்லர், பிற கைப்பணியாளர் போன்ற சிறப்புத் திறமை கொண்டோர் இருப்பதில்லை. மருத்துவத்துக்கும் குடியிருப்புக்கு வெளியேயே செல்லவேண்டியிருக்கும். பல சிற்றூர்களில் அக்காலத்தில் அன்றாட வீட்டுக்குத் தேவையான பொருட்களை வாங்குவதற்குரிய கடைகள் கூட இருக்கமாட்டா. சிற்றூர்கள் பல அடிப்படையான தேவைகளுக்குக் கூட அயலிலுள்ள குடியிருப்புக்களில் தங்கியிருக்கும் நிலை உள்ளது.

குறிப்புக்கள்
-------------

1. ↑  ராபர்ட்சு, பிரையன். கே; 1987. பக். 13, 14

உசாத்துணைகள்
------------

* Roberts, Brian. K; *Rural Settlement*; Macmillan Education; London; 1987.

இவற்றையும் பார்க்கவும்
----------------------

|  |  |
| --- | --- |
| Search Wiktionary | விக்சனரியில் ***சிற்றூர்*** என்னும் சொல்லைப் பார்க்கவும். |

* மனிதக் குடியிருப்பு
* நாட்டுப்புறம்
* சித்தூர்
கார்லைலில் சுற்றுக்காவல் புரியும் பிரித்தானியக் காவற்றுறைச் சிற்றூர்தி
**சிற்றூர்தி** (*Van*) என்பது பொருட்களையும் மக்களையும் கொண்டு செல்லும் ஊர்தி ஆகும்.

பெயர் விளக்கம்
--------------

சிற்றூர்தியின் ஆங்கிலப் பெயரான *Van* என்பது மூடப்பட்ட ஊர்தியைக் குறிக்கும் *Caravan* என்ற ஆங்கிலச் சொல்லின் சுருக்கம் ஆகும்.

இந்தியாவில்
-----------

இந்தியாவில் சிற்றூர்தி மூலம் பயணஞ்செய்தல் பொதுவான பயணஞ்செய்யும் முறைகளுள் ஒன்றாகக் காணப்படுகிறது. பெரும்பாலும் பாடசாலை மாணவர்களைக் கொண்டு செல்வதற்குச் சிற்றூர்தி பயன்படுத்தப்படுகின்றது.

பயன்பாடுகள்
-----------

ஐக்கிய அமெரிக்காவின் நகரப் பகுதிகளில் முழு அளவுச் சிற்றூர்திகள் 1971இலிருந்து பயணச் சிற்றூர்திகளாகப் பயன்படுத்தப்படுகின்றன.

பெரும்பாலான நகர்வாணிபங்களிலும் பொருட்களைக் கொண்டு செல்லச் சிற்றூர்திகள் பயன்படுத்தப்படுகின்றன.

### படிச் சிற்றூர்தி

அமெரிக்க அஞ்சற்சேவைப் படிச் சிற்றூர்தி
படிச் சிற்றூர்தியானது பெரும்பாலும் வழங்கற்சேவைகள், தூதஞ்சற்சேவை போன்றவற்றுக்காகப் பயன்படுத்தப்படுகின்றது. ஐக்கிய அமெரிக்காவிலும் கனடாவிலும் அஞ்சலகங்களினால் பொதிப் பிரிப்புச் சேவைக்கும் படிச் சிற்றூர்தி பயன்படுத்தப்படுகின்றது.

பெரிய நகரங்களில், படிச் சிற்றூர்திகள் அவற்றின் வாயிலைத் திறந்தபடியே செல்வதை அவதானிக்க முடியும்.

மேற்கோள்கள்
-----------

1. ↑  சிற்றூர்தி (ஆங்கில மொழியில்)
2. ↑  கூண்டு வண்டி (ஆங்கில மொழியில்)
கணிதத்தில் **திசைத் திசையன்** (direction vector) என்பது ஒரு கோட்டுத்துண்டைக் குறிக்கும் ஒரு திசையன். இது ஒரு கோட்டின் திசையைத் தருகிறது.

*D* -ன் கோடுகோட்டின் மீது அமையும் இரு வெவ்வேறான புள்ளிகள் {\displaystyle A}, {\displaystyle B} எனில் கீழ்க்காணும் திசையன், *D* -ன் திசைத் திசையன் ஆகும்:

{\displaystyle {\overrightarrow {AB}}}
**v** என்பது கோட்டுத்துண்டு *D* -ன் திசைத் திசையனாக இருந்தால், *k***v** -ம் அதன் திசைத் திசையனாக இருக்கும். (*k* ஒரு பூச்சியமற்ற திசையிலி) *k* -ன் வெவ்வேறு மதிப்புகளுக்குக் கிடைக்கும் *k***v** -க்கள் எல்லாம் *D* -ன் திசைத் திசையன்களாக அமையும். சில சமயங்களில் திசைத் திசையன்கள் அலகு திசையன்களாக வரையறுக்கப்படுகின்றன. அப்பொழுது ஒரு கோட்டிற்கு ஒன்றுக்கொன்று எதிர்க் குறி கொண்ட இரண்டே இரண்டு திசைத் திசையன்கள் (அளவில் சமமானவை, திசையில் எதிரானவை) மட்டும் இருக்கும்.

R2 -ல் அமைந்த ஒரு கோட்டின் திசைத் திசையன்
-----------------------------------------

இரு பரிமாண யூக்ளிடின் வெளியில் ஒரு கோடானது {\displaystyle (D)} பின்வரும் சமன்பாட்டின் தீர்வுகளால் ஆனதாகும்:

{\displaystyle ax+by+c=0}
இங்கு *a*, *b*, *c* மெய்யெண்கள். {\displaystyle (D)} -ன் ஒரு திசைத் திசையன் {\displaystyle (a,b)}. {\displaystyle (a,b)} -னின் மடங்குகளும் {\displaystyle (D)} -ன் திசைத் திசையன்களே.

எடுத்துக்காட்டு:

{\displaystyle 3x+2y+15=0} என்ற சமன்பாடு குறிக்கும் கோட்டின் திசைத் திசையன்கள்:
{\displaystyle (3,2)}, {\displaystyle (6,4)}, மற்றும் {\displaystyle (-3,-2)}....

ஒரு கோட்டின் துணையலகுச் சமன்பாடு
--------------------------------

யூக்ளிடின் வெளியில் (எப்பரிமாணமாக இருந்தாலும்) தரப்பட்ட புள்ளி **a** வழிச் செல்வதும் திசைத் திசையன் **v** (பூச்சியமற்ற திசையன்) கொண்டதுமான ஒரு கோட்டின் துணையலகுச் சமன்பாடு:

**r** = **a** + t**v**
இதிலுள்ள துணையலகு *t* -ன் மதிப்பு -∞ லிருந்து +∞ வரை அமையும்.

வெளி இணைப்புகள்
---------------

* Weisstein, Eric W. "Direction." From MathWorld—A Wolfram Web Resource.
* Glossary பரணிடப்பட்டது 2011-10-15 at the வந்தவழி இயந்திரம், Nipissing University
* *Finding the vector equation of a line*
* *Lines in a plane - Orthogonality, Distances பரணிடப்பட்டது 2007-07-01 at the வந்தவழி இயந்திரம்*, MATH-tutorial
* *Coordinate Systems, Points, Lines and Planes*
**சென்னராயன்பள்ளி பாறை ஓவியங்கள்** என்பன, குடியாத்தத்துக்கு அருகில் உள்ள சென்னராயன்பள்ளி என்னும் ஊரில் உள்ள பாறை ஓவியங்களைக் குறிக்கும். இவ்வூர் சென்னராயனபள்ளி, சென்ரையன்பள்ளி போன்ற பெயர்களாலும் குறிப்பிடப்படுவது உண்டு.

இந்த ஓவியங்களில் விலங்கு உருவங்களும், மனித உருவங்களும் காணப்படுகின்றன. இவ்வோவியங்களில் பெரும்பாலானவற்றின் கருப்பொருட்கள் வேட்டை, வழிபாடு என்பன தொடர்பானவையாகக் காணப்படுகின்றன. புலிமீது நிற்கும் ஒரு மனிதனும், அவனது தலைக்குப் பின்னால் ஒரு ஒளிவட்டமும் ஒரு ஓவியத்தில் காணப்படுகின்றன. இது புலியோடு போரிட்டு இறந்த வீரனைக் குறிப்பதாக இருக்கலாம் என்று சில ஆய்வாளர்கள் கருதுகின்றனர். மனிதர் குதிரை மீது அமர்ந்த நிலையில் உள்ள ஓவியங்களும் இங்கு உள்ளன. இங்குள்ள ஓவியங்களில் பெரும்பாலானவை கோட்டுருவ ஓவியங்களாகும்.

இந்த ஓவியங்கள் தொல்பழங்காலத்தைச் சேர்ந்தவை அல்ல என்று இந்த ஓவியங்களை ஆய்வுசெய்த இராசு பவுன்துரை கருதுகிறார்.

மேற்கோள்கள்
-----------

1. ↑  பவுன்துரை, இராசு. 2001, பக். 95
2. ↑  துரைசாமி, ப. மதிவாணன், இரா. 2010, பக். 175
3. ↑  பவுன்துரை, இராசு. 2001, பக். 95

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* துரைசாமி, ப. மதிவாணன், இரா. தருமபுரி பாறை ஓவியங்களில் சிந்துவெளி எழுத்துக்கள், சேகர் பதிப்பகம், சென்னை, 2010.
* Dayalan, D. Rock Art in Tamilnadu and its Archaeological Perspective.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
| * பா
* உ
* தொ
நார்வே போர்த்தொடர் |
| --- |
| வெசெரியூபங்  – டுரோபாக் கடற்கால்வாய் – மிட்சுகோகென் – டூம்போசு  – நம்சூசு  – ஓண்டலசுநசு – எக்ரா  – வின்யசுவிங்கன்  – நார்வீக் – ஆல்ஃபபெட் – ஜூனோ  – கிராத்தங்கன் |

**நம்சூசு போர்த்தொடர்** (*Namsos Campaign*) என்பது இரண்டாம் உலகப் போரின் போது நார்வேயில் நிகழ்ந்த ஒரு போர்த்தொடர். நார்வே போர்த்தொடரின் ஒரு பகுதியான இதில் நேச நாட்டுப் படைகள் நார்வேயின் துரொன்ஹெய்ம் நகரைக் கைப்பற்ற முயன்று தோற்றன.

ஏப்ரல் 9, 1940ல் நார்வே மீதான ஜெர்மானியப் படையெடுப்பு தொடங்கியது. கடல்வழியாகவும், வான்வழியாகவும் நார்வே மீது ஜெர்மானியப் படைகள் தாக்குதல் தொடுத்தன. அதுவரை நடுநிலை நாடாக இருந்து வந்த நார்வே, இத்தாக்குதலை எதிர்கொள்ள நேச நாடுகளின் உதவியைக் கோரியது. நேச நாட்டுப் படைகளும் நார்வேயில் தரையிறங்கின. நார்வேயின் முக்கிய நகரங்களான ஓஸ்லோ, பேர்கன், துரோன்ஹெய்ம் ஆகிய நகரங்களை ஜெர்மானியப் படைகள் விரைவில் கைப்பற்றின. நார்வேயின் தெற்குப் பகுதியிலிருந்து வடக்கு நோக்கி ஜெர்மானியப் படைகள் முன்னேறுவதைத் தடுக்க துரோன்ஹெய்ம் நகரைக் கைப்பற்ற நேச நாட்டுத் தளபதிகள் முடிவு செய்தனர். நார்வேயின் புவியியல் அமைப்பு துரோன்ஹெய்ம் அருகே கிழக்கு-மேற்காகக் குறுகுவதால், அரண்நிலைகளை அமைத்து ஜெர்மானிய முன்னேற்றத்தைத் தடுக்க அது சிறந்த இடமென்று அவர்கள் கருதினர். துரோன்ஹெய்மைக் கைப்பற்ற அதன் வடக்கில் 40 மைல் வடக்கில் அமைந்திருந்த நம்சூசு என்னும் துறைமுகத்தில் கடல்வழியாக நேச நாட்டுப் படைகள் தரையிறங்கின. 

ஏப்ரல் 14ம் தேதி தொடங்கிய இப்படையிறக்கம் பல நாட்கள் தொடர்ந்து நீடித்தது. முதலில் பிரித்தானியப் படைப்பிரிவுகளும் பின்பு பிரெஞ்சுப் படைப்பிரிவுகளும் நம்சூசில் தரையிறங்கின. இவ்வாறு சுமார் 6000 நேச நாட்டுப் படைகள் நம்சூசில் இறக்கப்பட்டன. ஏப்ரல் 19ம் தேதி துரோன்ஹெய்மை நோக்கி முன்னேறத் தொடங்கின. நேச நாட்டு படையிறக்கத்தை அறிந்த ஜெர்மானியத் தளபதிகள் துரோன்ஹெய்மிற்கு கூடுதல் படைப்பிரிவுகளை அனுப்பி வைத்தனர். நம்சூசுக்கும் துரோன்ஹெய்மிற்கும் இடைப்பட்ட பகுதியில் இரு படைகளும் மோதிக்கொண்டன. நேச நாட்டுப் படைமுன்னேற்றத்தை ஜெர்மானியர்கள் வெற்றிகரமாக தடுத்து நிறுத்திவிட்டனர். தரையில் சண்டை நிகழ்ந்து கொண்டிருந்த போதே ஜெர்மானிய வான்படை லுஃப்ட்வாஃபே நம்சூசு நகர் மீது குண்டுவீசத் தொடங்கியது. இடையறாத குண்டுவீச்சால் அந்நகரின் பெரும் பகுதி அழிந்து போனது. நம்சூசு துறைமுகத்துக்கு தளவாடங்களை ஏற்றி வரும் நேச நாட்டுக் கப்பல்களும் வான்வழித் தாக்குதல்களுக்கு ஆளாகின. நேச நாட்டுத் தரப்பின் வான்படை பலம் குறைவாகவே இருந்தது. நார்வே மற்றும் டென்மார்க்கிலிருந்த விமான ஓடுதளங்களில் பெரும்பாலானவை ஜெர்மானியக் கட்டுப்பாட்டிலிருந்ததால், வடக்கு நார்வே வான்பகுதியில் லுஃப்ட்வாஃபே வான் ஆளுமை நிலையை எட்டியது. 

கடுமையான ஜெர்மானிய எதிர்ப்பை மீறி துரோன்ஹெய்மைக் கைப்பற்றுவது இயலாது என்பதை நேச நாட்டுத் தளபதிகள் உணர்ந்தனர். ஏப்ரல் 28ம் தேதி தாக்குதலைக் கைவிட்டு படைகளைப் காலி செய்ய முடிவு செய்தனர். படைகளைக் காலி செய்ய அனுப்பப்பட்ட நேச நாட்டுக் கப்பல்கள் லுஃப்ட்வாஃபே குண்டுவீசிகளால் பலமுறை தாக்கப்பட்டன. மே 4ம் தேதி நம்சூசில் தரையிறங்கிய நேச நாட்டுப்படைகள் அனைத்தும் அந்நகரைக் காலி செய்துவிட்டு கடல்வழியாக இங்கிலாந்து திரும்பின.

மேற்கோள்கள்
-----------

1. ↑  Steinkjer Encyclopedia: Regiment no. 13 (நோர்வே மொழி)
2. ↑  Norwegian army units in 1940 (ஆங்கிலம்)

வெளி இணைப்புகள்
---------------

* பொதுவகத்தில் நம்சூசு போர்த்தொடர் தொடர்பாக ஊடகக் கோப்புகள் உள்ளன.
கணிதத்தில் **திசையன்களின் நாற்பெருக்கம்** (*quadruple product*) என்பது யூக்ளிடின் முப்பரிமாண வெளியில் அமையும் நான்கு திசையன்களின் பெருக்கலாகும். இந்நாற்பெருக்கத்தில் *திசையிலி நாற்பெருக்கம்* மற்றும் *திசையன் நாற்பெருக்கம்* என இரண்டு வகைகள் உள்ளன.

திசையிலி நாற்பெருக்கம்
----------------------

யூக்ளிடின் முப்பரிமாண வெளியில் அமைந்த நான்கு திசையன்கள் **a, b, c, d** என்க.

இவற்றை இரு சோடிகளாக எடுத்துக் கொண்டு ஒவ்வொரு சோடியின் குறுக்குப் பெருக்கல் காண அதன் முடிவுகள் இரு திசையன்களாகக் கிடைக்கும். இவ்விரண்டு புதிய திசையன்களின் புள்ளிப் பெருக்கலே எடுத்துக் கொள்ளப்பட்ட நான்கு திசையன்களின் திசையிலி நாற்பெருக்கம். இறுதியாகக் கிடைக்கும் மதிப்பு ஒரு திசையிலியாக அமைவதால் இந்நாற்பெருக்கம் திசையிலி நாற்பெருக்கமென அழைக்கப்படுகிறது.

**a, b, c, d** -திசையன்களின் திசையிலி நாற்பெருக்கம்:

{\displaystyle (\mathbf {a\times b} )\mathbf {\cdot } (\mathbf {c} \times \mathbf {d} )\ ,}
இந்நாற்பெருக்கத்தின் மதிப்பு காணும் வாய்ப்பாடு:

{\displaystyle (\mathbf {a\times b} )\mathbf {\cdot } (\mathbf {c} \times \mathbf {d} )=(\mathbf {a\cdot c} )(\mathbf {b\cdot d} )-(\mathbf {a\cdot d} )(\mathbf {b\cdot c} )\ .}
பின்வரும் அணிக்கோவை மூலமாகவும் இந்நாற்பெருக்கத்தின் மதிப்பைக் காணலாம்:

{\displaystyle (\mathbf {a\times b} )\mathbf {\cdot } (\mathbf {c} \times \mathbf {d} )={\begin{vmatrix}\mathbf {a\cdot c} &\mathbf {a\cdot d} \\\mathbf {b\cdot c} &\mathbf {b\cdot d} \end{vmatrix}}\ .}

திசையன் நாற்பெருக்கம்
---------------------

யூக்ளிடின் முப்பரிமாண வெளியில் அமைந்த நான்கு திசையன்கள் **a, b, c, d** என்க.

இவற்றை இரு சோடிகளாக எடுத்துக் கொண்டு ஒவ்வொரு சோடியின் குறுக்குப் பெருக்கல் காண அதன் முடிவுகள் இரு திசையன்களாகக் கிடைக்கும். மீண்டும் இவ்விரண்டு புதிய திசையன்களின் குறுக்குப் பெருக்கலே எடுத்துக் கொள்ளப்பட்ட நான்கு திசையன்களின் திசையன் நாற்பெருக்கம். இறுதியாகக் கிடைக்கும் மதிப்பு ஒரு திசையனாக அமைவதால் இந்நாற்பெருக்கம் திசையன் நாற்பெருக்கமென அழைக்கப்படுகிறது.

**a, b, c, d** -திசையன்களின் திசையன் நாற்பெருக்கம்:

{\displaystyle (\mathbf {a\times b} )\mathbf {\times } (\mathbf {c} \times \mathbf {d} )\,}
இந்நாற்பெருக்கத்தின் மதிப்பு காணும் வாய்ப்பாடு:

{\displaystyle (\mathbf {a\times b} )\mathbf {\times } (\mathbf {c} \times \mathbf {d} )=[\mathbf {a,\ b,\ d} ]\mathbf {c} -[\mathbf {a,\ b,\ c} ]\mathbf {d} \ ,}
பின்வரும் முற்றொருமையைப்  பயன்படுத்தி இவ்வாய்ப்பாட்டிற்குச் சமான வடிவங்களைக் காணலாம்:

{\displaystyle [\mathbf {b,\ c,\ d} ]\mathbf {a} -[\mathbf {c,\ d,\ a} ]\mathbf {b} +[\mathbf {d,\ a,\ b} ]\mathbf {c} -[\mathbf {a,\ b,\ c} ]\mathbf {d} =0\ .}

குறிப்புகள்
-----------

1. ↑  Gibbs & Wilson 1901, §42 of section "Direct and skew products of vectors", p.77
2. 1 2  Gibbs & Wilson 1901, ப. 76
3. ↑  Gibbs & Wilson 1901, ப. 77 *ff*
4. ↑  Gibbs & Wilson 1901, ப. 77
5. ↑  Gibbs Wilson, Equation 27, p. 77

மேற்கோள்கள்
-----------

* Gibbs, Josiah Willard; Wilson, Edwin Bidwell (1901). *Vector analysis: a text-book for the use of students of mathematics*. Scribner. .

வெளி இணைப்புகள்
---------------

Weisstein, Eric W. "Vector Quadruple Product." From MathWorld—A Wolfram Web Resource.
**பத்மநாப தீர்த்தர்** *(Padmanabha Tirtha)* (இறப்பு:1324) இவர் ஓர் துவைத அறிஞரும், மத்துவாச்சாரியரின் சீடருமாவார். மத்துவருக்குப் பிறகு இவர் தனது படைப்புகளின் முதன்மை வர்ணனையாளராக பணியாற்றினார். அவ்வாறு செய்யும்போது, மத்துவரின் சிக்கலான எண்ணங்களையும் கருத்துக்களையும் வெளிப்படுத்தும் எழுத்து முறையை கணிசமாக தெளிவுபடுத்தினார். 14 ஆம் நூற்றாண்டின் தத்துவஞானி ஜெயதீர்த்தரால், மேற்கொள்ளபட்ட அடிப்படை தத்துவ சிக்கல்களைக் கண்டறியும் துவைத நூல்களை விரிவாக்குவதில் இவரது முன்னோடி முயற்சிகள் இருந்தன.  துளு நாட்டுக்கு வெளியே துவைதத் தத்துவத்தை பரப்பிய பெருமையும் இவருக்கு உண்டு .

வாழ்க்கை
--------

நாராயண பண்டிதரின் மத்வ விஜயம் என்ற நூலில் கூறியுள்ளபடி, இவர் சோபனாபட்டா என்ற ஊரில் பிறந்த ஒரு திறமையான அறிஞரும் தர்க்கவியலாளரும் ஆவார். அறிவார்ந்த கருத்து பெரும்பாலும் இவர் பிறந்த இடத்தை வடக்கு கர்நாடகா பகுதிக்கு வைக்கிறது.  ஒரு விவாதத்தில் மத்துவரால் வென்ற பிறகு, இவர் துவைதத்தை ஏற்றுக்கொண்டார். பின்னர் துணைக் கண்டம் முழுவதும் புதிய தத்துவத்தை பரப்புவதற்கு மத்துவரால் நியமிக்கப்பட்டார்.  இவர் இறந்த பிறகு, அம்பிக்கு அருகிலுள்ள நவ பிருந்தாவனத்தில் அடக்கம் செய்யப்பட்டார். இவரது சீடர் நரஹரி தீர்த்தர் இவருக்குப் பின் மடத்தின் தலைவராக இருந்தார்.

படைப்புகள்
----------

தற்போதுள்ள 15 படைப்புகள் இவரது கணக்கில் வரவு வைக்கப்பட்டுள்ளது. அவற்றில் பெரும்பாலானவை மத்துவரின் படைப்புகள் பற்றிய வர்ணனைகள் ஆகும். இவரது குறிப்பிடத்தக்க படைப்புகளில் நயரத்னாவளி, மத்துவரின் விஷ்ணு தத்வ விநிர்னயம், சத்திரகதிபாவளி பிரம்ம சூத்திர பாஷ்யத்தைப் பற்றிய ஒரு விவரிப்பு மற்றும் அனு வியாக்யானம் பற்றிய சன்னாயரத்னாவளி ஆகியவை அடங்கும்.  ஜெயதீர்த்தர் பின்னர் பத்மநாபாவின் கருத்துக்களிலிருந்து விலகிச் சென்றாலும், பிந்தையவரின் முன்னோடிப் பணியை அவர் தனது நயா சுதாவில் புகழ்ந்து கூறுகிறார்.' மேலும் இவரது செல்வாக்கை ஒப்புக்கொள்கிறார். பத்மநாபரின் செல்வாக்கை வியாசதீர்த்தரும் ஒப்புக்கொள்கிறார். அவர் தனது *தாத்பர்ய சந்திரிகாவில்*, ஜெயதீர்த்தர் மற்றும் பத்மநாபரின் கருத்துக்களை சரிசெய்ய முயற்சிக்கிறார்.

குறிப்புகள்
-----------

1. ↑  Sharma 2000, ப. 223.
2. ↑  Sharma 2000, ப. 294.
3. 1 2  Wilson 1876, ப. 82.
4. ↑  Sharma 2000, ப. 293.
5. ↑  Sharma 2000, ப. 295.

நூலியல்
-------

* Sharma, B. N. Krishnamurti (2000). *A History of the Dvaita School of Vedānta and Its Literature, Vol 1. 3rd Edition*. Motilal Banarsidass (2008 Reprint). பன்னாட்டுத் தரப்புத்தக எண்:978-8120815759.
* Wilson, H.H (1876). *Sketch of Religious Sects of the Hindus*. Bishop's College Press.

வெளி இணைப்புகள்
---------------

* Biography of Padmanabha Tirtha
கும்பகோணத்தின் தல வரலாற்றினைப் பற்றி பல புராணங்கள் வெளிவந்துள்ளன. அவற்றுள் குறிப்பிடத்தக்கது. **திருக்குடந்தைப் புராணம்** ஆகும்.

தல புராணங்கள்
-------------

குடந்தையைப் பற்றி வந்துள்ள தலபுராணங்கள் கீழ்க்கண்டவாறு அமையும். 

* கும்பகோணத் தல புராணம் - 1406 பாடல்கள் - ஆசிரியர் பெயர் தெரியவில்லை.
* கும்பகோணப் புராணம் - 1118 பாடல்கள் -ஆசிரியர் அகோர தேவர்
* கும்பகோணப் புராணம் - ஆசிரியர் ஒப்பிலா மணிப்புலவர்
* திருக்குடந்தைப் புராணம் - 70 படலங்கள், 2384 பாடல்கள் - ஆசிரியர் மகாவித்துவான் மீனாட்சிசுந்தரம்பிள்ளை

உருவாக்கம்
----------

1865இல் கும்பகோணத்தில் தாசில்தாராக இருந்த சிவகுருநாதபிள்ளை மற்றும் பல பக்தர்களின் வேண்டுகோளுக்கிணங்க மகாவித்துவான் மீனாட்சிசுந்தரம் பிள்ளை கும்பகோணம் பேட்டைத்தெருவிலுள்ள திருவாவடுதுறை மடத்தில் தங்கியிருந்து இப்புராணத்தை இயற்றினார்.

சிறப்பு
-------

1866ஆம் ஆண்டு அச்சிடப்பெற்ற இப்புராணம் இலக்கியச் சிறப்புகள் கொண்டதாகும். இத்தலத்தின் சிறப்புகள் முழுவதையும் இப்புராணத்தில் காணலாம்.

ஆதிகும்பேசர்
------------

ஆதிகும்பேசர் பற்றி இப்புராணத்தில் காணும் பாடல் பின்வருமாறு அமையும். 

"பூமேய வாரணனும் நாரணனும்  

வாரணனும் பொற்பூ மாலைத்  

தேமேய விண்ணவரும் நண்ணவரும்  

பசுமுலதாஞ் சிறப்பு நல்கி  

மாமேய குடமூக்கி னிடமூக்கின்  

பார்கருணை வடிவின் மேய  

பாமேய புகாதி கும்பேசர்  

தாமரைத்தாள் பணிந்து வாழ்வாம்."

மேற்கோள்கள்
-----------

1. 1 2 3   முனைவர் வே.இரா.மாதவன், திருக்குடந்தைப் புராணம், மகாமகம் 2004 சிறப்பு மலர்
2. ↑   கும்பகோணம் அருள்மிகு ஆதிகும்பேசுவரர் திருக்கோயில் மகாகும்பாபிஷேகம், தெய்வத்திருமலர், 1985
**திருக்காணூர் கரும்பேஸ்வரர்சுவாமி கோயில்** தமிழ்நாட்டில் தஞ்சாவூர் மாவட்டம், திருக்காணூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கரும்பேஸ்வரர் (செம்மேனிநாதா), சௌந்தரநாயகி (சிவலோகநாயகி) சன்னதிகளும், விநாயகர், சுப்ரமணியர், துர்க்கை, சண்டிகேஸ்வரர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் கந்தசஷ்டி முக்கிய திருவிழாவாக நடைபெறுகிறது. மாத மாதம் பிரதோஷம், சூரிய பூஜை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
திருக்காட்கரை நகராட்சியில் உள்ள கக்கநாடு கேரளாவில் வேகமாக வளர்ந்து வரும் பகுதிகளில் ஒன்றாகும்.
**திருக்காட்கரை** (Thrikkakkara) என்பது கொச்சி நகரத்தில் உள்ள ஒரு பகுதியாகும். அதே போல் இந்தியாவின் கேரள மாநிலமான எர்ணாகுளம் மாவட்டத்தில் உள்ள ஒரு நகராட்சியுமாகும்.  நகராட்சியில் மரோட்டிச்சுவடு உட்பட 43 வார்டுகள் உள்ளன.  ஓணம் பண்டிகையிலும், அதனுடன் தொடர்புடைய கதையிலும் புகழ்பெற்ற திருக்காட்கரை கோயிலுடன் இணைக்கப்பட்டிருப்பதால் இது குறிப்பாக குறிப்பிடத்தக்கது. இந்த ஊர் கொச்சின் அறிவியல் மற்றும் தொழில்நுட்ப பல்கலைக்கழகத்தின் தாயகமாகும். அரசுக்கு சொந்தமான மாதிரி பொறியியல் கல்லூரியும் இங்கு அமைந்துள்ளது. பவன் வருணா வித்யாலயா, கார்டினால் மேல்நிலைப்பள்ளி, கொச்சின் பொதுப் பள்ளி மற்றும் பாரத் மாதா கல்லூரி போன்ற கல்லூரிகள் போன்ற பல பிரபலமான பள்ளிகளும் இங்கு உள்ளன.

காக்கநாடு, 2011

சொற்பிறப்பியலும் ஓணம் திருவிழாவும்
----------------------------------

திருக்காட்கரை என்ற பெயர் திரு கால் கரை என்ற வார்த்தையின் உருவான உச்சரிப்பாகும். இதன் பொருள் புனித பாதத்தின் இடம் என்பதாகும். இது ஓணம் பண்டிகையின் பின்னணியில் உள்ள கதையுடன் இணைகிறது. அரக்க மன்னனான மகாபலி சக்கரவர்த்தியை மகாவிஷ்ணு வாமன அவதாரம் எடுத்து நிலத்தில் அழுத்தி அழித்த இடம் இந்த தலம் ஆகும். 

ஓணத்தின் புராணக்கதையைத் தொடர்ந்து, இந்த ஊர் அதனுடன் தொடர்புடைய திருக்காட்கரை காட்கரையப்பன் கோயிலைக் கொண்டுள்ளது. இங்குள்ள தெய்வம் வாமனன். இது இந்தியாவின் மிகக் குறைந்த வாமனர் கோயில்களில் ஒன்றாகும். உலகளவில் ஓணம் கொண்டாட்டங்களின் மையமாக இந்தக் கோயில் கருதப்படுகிறது.   இந்த விழாவில் பெரும்பாலும் அனைத்து மதங்களைச் சேர்ந்த ஆயிரக்கணக்கான மக்கள் கலந்து கொள்கின்றனர்.  ஓணம் பண்டிகையை முன்னிட்டு, கேரளாவின் பாரம்பரிய விளையாட்டுகளான கயிறு இழுத்தல், களறி, படகுப்போட்டிகள், பாரம்பரிய நடனப் போட்டிகளென 10 நாட்களும் பல விளையாட்டுப் போட்டிகள் நடைபெறும். பக்தர்கள் பொது விருந்துகளுக்கு பணத்தை வழங்குகிறார்கள். ஏராளமான கடைகள் இதை ஒரு வர்த்தக கண்காட்சியாக ஆக்குகின்றன. கொண்டாட்டத்தின் முடிவில் ஒரு குறிப்பிடத்தக்க பட்டாசு நிகழ்ச்சி நடத்தப்படுகிறது. 

 தகவல் பூங்கா, கொச்சி

மேலும் காண்க
------------

* திருக்காட்கரை காட்கரையப்பன் கோயில்

குறிப்புகள்
-----------

1. ↑  [Thrikkakkara List of GPs Merged/Converted as Urban Local Bodies]
2. ↑  Govt of Kerala Local Self Government Deprtment: LSGI Election Results 2015 - Thrikkakkara
[*தொடர்பிழந்த இணைப்பு*]
3. ↑  "Thiruvonam celebrated with enthusiasm". *The Hindu* (Chennai, India). 2011-09-11. .
4. ↑  "Myth, mystique and traditions of Onam". *The Hindu* (Kochi, India). 2014-08-21. .
5. ↑  "Grandeur marks Onam celebrations at Thrikkakkara temple". *The Hindu* (Chennai, India). 2011-09-11. .

வெளி இணைப்புகள்
---------------

விக்கிமீடியா பொதுவகத்தில்,  
 ***திருக்காட்கரை***   
என்பதின் ஊடகங்கள் உள்ளன. 

* Thrikkakara Kakkanadu web site
* Remaining Date for Thrikkakkara Municipality Election 2020 பரணிடப்பட்டது 2019-10-13 at the வந்தவழி இயந்திரம்
கானமயில்
**காகா வனஉயிரி சரணாலயம்** (*Gaga Wildlife Sanctuary*) என்பது இந்தியாவின் குஜராத், தேவபூமி துவாரகா மாவட்டம், கல்யாண்பூர் வட்டத்தில் அமைந்துள்ள ஓர் பாதுகாக்கப்பட்ட பகுதி ஆகும். இந்த சரணாலயம் நவம்பர் 1988இல் நிறுவப்பட்டது. இது 332.87 எக்டேர் பரப்பில் கச்சு வளைகுடா கடற்கரையில் உள்ள செளராட்டிரா தீபகற்பத்தில் அமைந்துள்ளது. இந்த வனச் சரணாலயத்தில் புல்வெளி, உப்பு புதர்காடுகள், *புரோசோபிசு சிலென்ஸிஸ்*, கோராடு (*கேப்பாரிசு செனிகெல்),* மற்றும் உகாய் (*சால்வடோரா பெரிசிகா*) முதலிய தாவர வகைகளும் நீலான், பொன்னிறக் குள்ளநரி, காட்டுப்பூனை, கீரி மற்றும் இந்திய ஓநாய் போன்ற பல முக்கியமான விலங்கு இனங்களும் காணப்படுகின்றன. இவற்றைத்தவிரப் பறவைகளில் பூநாரை, கானமயில், வானம்பாடி, கெளதாரி மற்றும் மண் கெளதாரி காணப்படுகின்றன.

கச்சு கானமயில் சரணாலயத்துடன், கங்கா சரணாலயமும், கானமயில் பாதுகாப்புக்காக நிறுவப்பட்ட ஓர் சரணாலயம் ஆகும். அனைத்து குஜராத் சரணாலயங்களிலிருந்தும் கானமயில் காணாமல் போயிருந்தாலும் இந்த இரண்டு சரணாலயங்களும் கானமயிலை இரண்டு ஆண்டுகளுக்கும் மேலாகப் பாதுகாத்து வருகின்றன.

மேலும் காண்க
------------

* வறண்ட வன ஆய்வு நிறுவனம்

மேற்கோள்கள்
-----------

 

1. ↑   *Natural heritage of Gujarat: forests and wildlife in Gujarat*. Gujarat Ecological Education and Research Foundation.. பார்த்த நாள்: 23 November 2012.
2. ↑  "Gaga Wild Life Sanctuary". *Forests & Environment Department*. Government of Gujarat. 17 November 2012 அன்று மூலம் பரணிடப்பட்டது. 23 November 2012 அன்று பார்க்கப்பட்டது.
3. ↑  Munjpara, Sandeep B.; B. Jethva; C.N. Pandey (September 2011). "Distribution of the Indian Bustard Ardeotis nigriceps (Gruiformes: Otididae) in Gujarat State, India". *Journal of Threatened Taxa* **3** (9): 2090–2094. doi:10.11609/jott.o2756.2090-4.
காலி மணிக்கூட்டுக் கோபுரம்
**காலி மணிக்கூட்டுக் கோபுரம்** (*Galle Clock Tower)* (அல்லது **அந்தோனிசு நினைவு மணிக்கூட்டுக் கோபுரம்**) என்பது இலங்கையின் காலியிலுள்ள காலிக் கோட்டைக்குள் அமைந்துள்ளது. இந்த மணிக்கூட்டுக் கோபுரம் ஒரு பிரபலமான அடையாளமாகும். மேலும் கோட்ட்டையின் முன்னாள் பாதுகாப்பு அறையின் தளத்தில், மத்தியக் கொத்தளத்தை நோக்கியபடி நிற்கிறது. இலங்கையின் மருத்துவர் பீட்டர் அந்தோனிசை அங்கீகரிக்கும் விதமாக காலி மக்களால் நிதி திரட்டப்பட்டு இது 1883 ஆம் ஆண்டில் கட்டப்பட்டது.  இது ஜான் ஹென்றி கியூஸ் லாண்டனின் வடிவமைப்பை அடிப்படையாகக் கொண்டது. இந்த கடிகாரம் ஒரு நன்றியுள்ள நோயாளியான முதலியார் சாம்சன் டி அப்ரூ ராஜபக்சேவின் பரிசாகும். 

கடிகாரக் கோபுரம் ஒரு கல்வெட்டைக் கொண்டுள்ளது:

"இந்த கோபுரம் பீட்டர் டேனியல் அந்தோனிசின் என்பவர் (காலியில் பிறந்தவர்) மனிதனின் துன்பங்களை நிவர்த்தி செய்வதில் அவரது திறமை மற்றும் கருணைக்கு சான்றாக பொது சந்தா மூலம் அமைக்கப்பட்டது. MDCCCLXXXIII ".
மருத்துவர் அந்தோனிசு (1822-1903) ஒரு புகழ்பெற்ற பரங்கிய மருத்துவர் ஆவார். இவர் இலங்கையின் தென் மாகாணத்திற்கான காலனித்துவ அறுவை சிகிச்சை நிபுணராகவும், இலங்கை சட்டவாக்கப் பேரவையின் பிரதிநிதியாகவும் பணியாற்றினார். 

இந்த கோபுரம் சுமார் நான்கு மாடி உயரத்தில் (25.3 மீ (83 அடி) கோட்டை கோபுரங்களுக்குள் நுழைந்தவுடன் அமைந்துள்ளது.

மேலும் காண்க
------------

* காலிக் கோட்டை
* காலி கலங்கரை விளக்கம்

மேற்கோள்கள்
-----------

1. ↑   *Ceylon in the Jubilee Year*. Asian Educational Services.
2. 1 2  "Galle Clock Tower". Galle Heritage Foundation. 7 நவம்பர் 2019 அன்று மூலம் பரணிடப்பட்டது. 20 November 2019 அன்று பார்க்கப்பட்டது.
3. ↑  Roberts, Norah (1993). *Galle as quiet as asleep*. University of Michigan. பன்னாட்டுத் தரப்புத்தக எண்:9789559557906.
**காசு வன அருங்காட்சியகம்** அல்லது **காஸ் வன அருங்காட்சியகம்** தமிழ்நாடு, கோயமுத்தூர் நகரில் நடுவண் அரசினால் நிருவகிக்கப்படும் ஒரு இயற்கை வரலாறு அருங்காட்சியகம்.

வரலாறு
------

அருங்காட்சியகத்தில் காஸின் படம்
19ம் நூற்றாண்டின் இறுதிப் பகுதியில் சென்னை மாகாணத்தின் வனப் பாதுகாப்பு அதிகாரி ஜே. ஏ. காம்பிள் மாகாணத்தில் ஒரு வன அருங்காட்சியகம் ஒன்றை அமைக்க முயன்றார். ஆனால் அம்முயற்சி வெற்றி பெறவில்லை. சில ஆண்டுகள் கழித்து காம்பிளுக்குப் பின் வனப் பாதுகாப்பாளராகப் பணியாற்றிய ஹொரேஸ் ஆர்ச்சிபால்ட் காஸ் மீண்டும் முயன்று அதில் வெற்றி கண்டார். ஏப்ரல் 15, 1902 அன்று சென்னை மாகாண ஆளுனர் ஆம்ட்ஹில் பிரபுவால் இவ்வருங்காட்சியகம் திறந்து வைக்கப்பட்டது. காஸ் அதன் முதல் காப்பாளராகப் பணியாற்றினார். அவர் ஓய்வு பெற்ற பின்னால் அப்பணியை ஏற்ற எஃப். ஏ. லாட்ஜ், அருங்காட்சியகத்துக்கு காசின் பெயரைச் சூட்டினார். 1905 மற்றும் 1912 இல் அருங்காட்சியகம் இருமுறை விரிவு படுத்தப்பட்டது. வனத்துறையாளர்களுக்கு பயிற்சியளிக்க 1912 இல் சென்னை வனக் கல்லூரி (தற்போது தமிழ்நாடு வன அகாதமி) அருங்காட்சியக வளாகத்தில் தோற்றுவிக்கப்பட்டது. 1942-47 காலகட்டத்தில் அருங்காட்சியகம் மூடப்பட்டு, இரண்டாம் உலகப் போர் காரணமாக மால்டா மற்றும் கிரீசிலிருந்து புலம் பெயர்ந்த அகதிகளைக் குடியமர்த்த முகாமாக பயன்படுத்தப்பட்டது. 1947 இல் இந்திய விடுதலைக்குப் பின்னர் அருங்காட்சியகம் சென்னை மாநிலம் (தமிழ் நாடு) அரசின் கட்டுப்பாட்டில் வந்தது. தற்போது இந்திய வன மரபியல் மற்றும் மரம் வளர்ப்புக் கழகத்தால் நிருவகிக்கப்பட்டு வருகிறது. இக்கழகம் அருங்காட்சியக வளாகத்திலேயே அமைந்துள்ளது.

இடம்
----

இந்த அருங்காட்சியகம் கோயமுத்தூர் கவுளி புரவன் சாலையில் உள்ள வனக் கல்லூரி வளாகத்தில் அமைந்துள்ளது. இவ்வளாகத்தில் தமிழ் நாடு வன அகாதமி, இந்திய வன மரபியல் மற்றும் மரம் வளர்ப்புக் கழகம், மாநில வனத்துறையின் நடுவண் அகாதமி, பிற வனத்துறை அலுவலகங்கள் ஆகியவையும் இவ்வளாகத்தில் அமைந்துள்ளன.

மேற்கோள்கள்
-----------

* "The natural witness". *தி இந்து*. 19 October 2009. Archived from the original on 7 நவம்பர் 2012.. பார்த்த நாள்: 8 August 2010.
* "History of Gass Museum". *Gass Forest Museum*. Institute for Forest Genetics and Tree Breeding. 9 ஜூலை 2011 அன்று மூலம் பரணிடப்பட்டது. 8 August 2010 அன்று பார்க்கப்பட்டது.
* Tamil Nadu Forest Academy
* A-museum-within-a-museum

வெளியிணைப்புகள்
---------------

விக்கிமீடியா பொதுவகத்தில்,  
 ***காசு வன அருங்காட்சியகம்***   
என்பதின் ஊடகங்கள் உள்ளன.
**இரண்டாம் மார்கரீத்** (டேனிய மொழி: *Margrethe 2.*, பலுக்கல் [mɑˈɡʁæːˀdə]; முழுப்பெயர்: *மார்கரீத் அலெக்சாண்டிரின் போர்கில்டர் இன்கிரிடு* ; பிறப்பு 16 ஏப்ரல் 1940) டென்மார்க்கின் அரசி ஆவார், அதேபோல் டென்மார்க் தேவாலயம் உச்ச அதிகாரம் படைத்தவராகவும் மற்றும் டேனிஷ் பாதுகாப்பு படையின் தலைமை தளபதியும் ஆவார். இவர் குலுக்ஸ்பெர்க்ஸ் என்ற அரச குடும்பத்தில் பிறந்தவர். இந்த அரச குடும்பம் வடக்கு ஜெர்மனியைச் சார்ந்தது. இவர் டென்மார்கின் ஒன்பதாம் பிரடெரிக் மற்றும் சுவீடனின் இன்கிரிடுக்கும் மூத்த மகளாக பிறந்தார். இவர் தன் தந்தை மறைவுக்கு பின் 1972 ஆம் ஆண்டு ஜனவரி மாதம் 14 ஆம் நாள் அரியணை ஏறினார். இவர் அதற்கு முன்பே 1953 ஆம் ஆண்டு இவர் தந்தை மூலமாக அரச வாரிசாக அறிவிக்கப்பட்டார். டேனிஷ் அரசியலமைப்பு சட்டம் பெண் வாரிசுகளுக்கு அரியணை உரிமை வழங்குகிறது. டென்மார்கின் முதலாம் மார்கரீத் அரசி 1375-1413 ஆம் ஆண்டு ஆட்சி காலத்திற்கு பின் வந்த முதல் அரசி ஆவார். 1967 ஆம் ஆண்டு ஹென்றி டி லபோர்டி மோன்பிசாட் என்பவரை திருமணம் செய்து கொண்டார். இவர்களுக்கு இளவரசர் பிரடெரிக், இளவரசர் சோச்சிம் என்ற இரு மகன்கள் உள்ளனர். இவர் டேனிஷ் அரியணை ஏறும் போது இவருக்கு வயது 51 ஆகும். இவரே டேனிஷின் இரண்டாவது அதிக நாள் ஆட்சியாளர் ஆவார்.

மேற்கோள்கள்
-----------

1. ↑  "150 years of the House of Glücksborg". 8 டிசம்பர் 2015 அன்று மூலம் பரணிடப்பட்டது. 25 October 2014 அன்று பார்க்கப்பட்டது.
**டென்மார்க்கின் முடியாட்சி** அல்லது **டேனிசிய முடியாட்சி** என்றழைக்கப்படும் முடியாட்சி டென்மார்க் இராச்சியத்தை தலைமையிடமாக கொண்டு ஆளப்படுவதாகும். இந்ந இராச்சியம் டென்மார்க் நாட்டை மட்டும் அல்லாது கிரீன்லாந்து மற்றும் பரோயே தீவுகள் முதலிய தன்னாட்சி பகுதிகளையும் உள்ளடக்கியது. டென்மார்க் இராச்சியம் எட்டாம் நூற்றாண்டில் இருந்தே அறியப்படுகிறது. பிரிசியன் என்ற ஜெர்மானிய இனக்குழுக்களின் வழித்தோன்றல்களே இதன் அரசுகளாக இருந்தனர். 804 ஆம் ஆண்டுகளில் ஆட்சி செய்த காட்பிரீடு மன்னர் ஆட்சி காலத்தில் டென்மார்கின் பல மாகாணங்கள் இராச்சியத்தின் கட்டுப்பாட்டில் வந்தது.
தற்போது உள்ள ஒருங்கிணைந்த டேனிசிய இராச்சியம் வைக்கிங் மன்னர்களான கோரம் மன்னர் மற்றும் ஹரால்டு மன்னர் அவர்கள் பத்தாம் நூற்றாண்டில் உருவாக்கினர். இது ஐரோப்பிய கண்டத்தில் அமைந்த மூன்றாவது பழைய முடியாட்சி ஆகும். ஆரம்ப காலத்தில் தேர்ந்தெடுக்கப்படும் முடியாட்சி ஆகும். பின்பு 17ஆம் நூற்றாண்டில் இது வாரிசு முறை முடியாட்சியாக மாறியது. டென்மார்க்கின் மூன்றாம் பிரடெரிக் மன்னர் மூலம் 1849 ஆம் ஆண்டு முதல் இந்த முறை சட்டமாக்கப்பட்டது. தற்போது குலுக்ஸ்பெர்க் இல்லம் அரச குடும்பத்தை சேர்ந்தவர்கள் ஆட்சியாளர்களாக இருந்து வருகின்றனர்.

அரசி
----

**இரண்டாம் மார்கரீத்** (டேனிய மொழி: *Margrethe 2.*, பலுக்கல் [mɑˈɡʁæːˀdə]; முழுப்பெயர்: *மார்கரீத் அலெக்சாண்டிரின் போர்கில்டர் இன்கிரிடு* ; பிறப்பு 16 ஏப்ரல் 1940) டென்மார்க்கின் அரசி ஆவார், அதேபோல் டென்மார்க் தேவாலயம் உச்ச அதிகாரம் படைத்தவராகவும் மற்றும் டேனிஷ் பாதுகாப்பு படையின் தலைமை தளபதியும் ஆவார். இவர் குலுக்ஸ்பெர்க்ஸ் என்ற அரச குடும்பத்தில் பிறந்தவர். இந்த அரச குடும்பம் வடக்கு ஜெர்மனியைச் சார்ந்தது. இவர் டென்மார்கின் ஒன்பதாம் பிரடெரிக் மற்றும் சுவீடனின் இன்கிரிடுக்கும் மூத்த மகளாக பிறந்தார். இவர் தன் தந்தை மறைவுக்கு பின் 1972 ஆம் ஆண்டு ஜனவரி மாதம் 14 ஆம் நாள் அரியணை ஏறினார். இவர் அதற்கு முன்பே 1953 ஆம் ஆண்டு இவர் தந்தை மூலமாக அரச வாரிசாக அறிவிக்கப்பட்டார். டேனிஷ் அரசியலமைப்பு சட்டம் பெண் வாரிசுகளுக்கு அரியணை உரிமை வழங்குகிறது. டென்மார்கின் முதலாம் மார்கரீத் அரசி 1375-1413 ஆம் ஆண்டு ஆட்சி காலத்திற்கு பின் வந்த முதல் அரசி ஆவார். 1967 ஆம் ஆண்டு ஹென்றி டி லபோர்டி மோன்பிசாட் என்பவரை திருமணம் செய்து கொண்டார். இவர்களுக்கு இளவரசர் பிரடெரிக், இளவரசர் சோச்சிம் என்ற இரு மகன்கள் உள்ளனர். இவர் டேனிஷ் அரியணை ஏறும் போது இவருக்கு வயது 51 ஆகும். இவரே டேனிஷின் இரண்டாவது அதிக நாள் ஆட்சியாளர் ஆவார்.

மேற்கோள்கள்
-----------

1. ↑  Berend, Nora (22 November 2007). "Christianization and the Rise of Christian Monarchy: Scandinavia, Central Europe and Rus' c.900–1200". Cambridge University Press – Google Books வழியாக.
**செங்கை நாள்** அல்லது **சிவப்ப்புக் கை நாள்** என்பது வருடாந்தம் பெப்ரவரி 12 ஆம் திகதியில் அனுட்டிக்கப்படும் நாள் ஆகும். இந்நாள் சிறுவர்களை இராணுவத்தில் அல்லது போர்களில் அரசியல் தலைமைகள் தமக்கு சாதகமாகப் பயன்படுத்துவதற்கு எதிரான நாள் ஆகும். **போர்வீரச்சிறுவர் பயன்பாட்டிற்கு எதிரான பன்னாட்டு நாள்** எனவும் இது அறியப்படுகின்றது. இந்நாளின் முக்க்கிய நோக்கம், போர்ச்சிறுவர்களுக்க்கு ஆதரவு அளித்து, அவர்களை பாதுகாப்பதே ஆகும். அண்மைய வருடங்களில் காங்கோ மக்களாட்சிக் குடியரசு, ருவாண்டா, உகாண்டா, சூடான், கோட் டிவார், மியான்மர், பிலிப்பீன்சு, கொலம்பியா, பலஸ்தீன் ஆகிய நாடுகளில் சிறுவர்கள் போர்வீரர்களாகப் பயன்படுத்தப்பட்டுள்ளனர். இவ்வாறான நடவடிக்கைக்கு எதிராக, 2002 ஆம் ஆண்டு ஐக்கிய நாடுகள் சபைப் பொதுக்கூட்டத்தில் செங்கைநாளை பிரகடனம் செய்வது என முடிவு செய்யப்பட்டது..

மேற்கோள்கள்
-----------

1. ↑  On International Day, UN demands end to use of child soldiers in conflict, Office of the Special Representative of the Secretary-General for Children and Armed Conflict
2. ↑  About Red Hand Day பரணிடப்பட்டது 2015-09-24 at the வந்தவழி இயந்திரம் Red Hand Day website
**விதர்ப்பதேசம்**  விந்தியமலையின் தெற்கில் மலை அடிவாரம் முதல் கிழக்கில் **சிபரா** நதி உருவாகும் இடம் வரையிலும், மேற்கில் நர்மதை நதி உருவாகும் இடம் வரையிலும், பரவி இருந்த தேசம்.

இருப்பிடம்
----------

இந்த தேசத்தின் பூமி சம தளமானது, விந்திய மலையின் ஓரத்தில் மிகவும் உயர்ந்தும் கொஞ்சம் கொஞ்சமாக வடக்கில் தாழ்ந்தும் பெரிய பெரிய மலைகள் நிறைந்தும் காணப்படுகிறது.

மலை, காடு, விலங்குகள்
---------------------

இந்த தேசமானது விந்தியமலைக்கு அருகில் இருப்பதால் தொடர்குன்றுகள் நிறைந்தும், கற்பாறைகள் மிகுந்தும் வளம் குன்றியும், சிறிய காடுகளும், அவைகளில் கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.

நதிகள்
------

இந்த தேசத்தின் நதிகள் விந்தியமலையில் ஓடும் மலையருவிகளே ஆகும். இவற்றில் கும்பிலா நதி முக்கியமானதாகும்.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும் அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 146 -